**Kúpna zmluva**

uzatvorená podľa § 588 a nasl. Občianskeho zákonníka

*(ďalej len* ***„Zmluva“****)*

**I.**

**Zmluvné strany**

**Predávajúci:** **Mesto Hanušovce nad Topľou**

Sídlo: Mierová 333/3, 094 31 Hanušovce nad Topľou

IČO: 00 332 399

DIČ: 2020641018

Zast.: PhDr. Štefan Straka, primátor

Bankové spojenie: SK69 0200 0000 0000 1662 3632

(ďalej ako **„Predávajúci“**)

**Kupujúci**:

Meno, Priezvisko:

Rodné priezvisko:

Dátum narodenia:

Rodné číslo:

Bydlisko:

Štátna príslušnosť: SR

(ďalej ako **„Kupujúci“**)

(ďalej spolu aj ako **„Zmluvné strany“**)

**II.**

**Predmet kúpy**

2.1. Predávajúci je výlučným vlastníkom nehnuteľností evidovaných Okresným úradom Vranov nad Topľou, katastrálnym odborom, pre okres Vranov nad Topľou, obec Hanušovce nad Topľou, k. ú. Hanušovce nad Topľou, na LV č. 1481 ako:

* **parcela registra „C“, parc. č. 2168/3 – trvalý trávny porast o výmere 371 m2,**
* **parcela registra „C“, parc. č. 2169/1 – trvalý trávny porast o výmere 594 m2,**
* **parcela registra „C“, parc. č. 2170/1 – trvalý trávny porast o výmere 708 m2,**

**vo veľkosti spoluvlastníckeho podielu 1/1 z celku.**

2.2. Predávajúci týmto predáva Kupujúcemu nasledujúce nehnuteľnosti evidované Okresným úradom Vranov nad Topľou, katastrálnym odborom, pre okres Vranov nad Topľou, obec Hanušovce nad Topľou, k. ú. Hanušovce nad Topľou, na LV č. 1481 ako:

* **parcela registra „C“, parc. č. 2168/3 – trvalý trávny porast o výmere 371 m2,**
* **parcela registra „C“, parc. č. 2169/1 – trvalý trávny porast o výmere 594 m2,**
* **parcela registra „C“, parc. č. 2170/1 – trvalý trávny porast o výmere 708 m2,**

**vo veľkosti spoluvlastníckeho podielu 1/1 z celku.**

(ďalej aj ako „Predmet kúpy“).

2.3. Kupujúci tieto nehnuteľnosti uvedené v čl. II. bod 2.2. tejto Zmluvy kupuje do svojho výlučného vlastníctva (vo veľkosti spoluvlastníckeho podielu 1/1 z celku).

2.4. Uzatvorenie tejto kúpnej zmluvy je výsledkom verejnej obchodnej súťaže na predaj majetku Mesta Hanušovce nad Topľou, ktorej podmienky boli schválené Uznesením č. \_\_/2023 zo dňa \_\_\_\_\_\_\_\_\_\_\_\_\_. Dňa \_\_\_\_\_\_\_\_\_\_\_\_\_ boli vyhodnotené doručené ponuky na kúpu tohto majetku, pričom Kupujúci bol vyhodnotený ako úspešný záujemca, ktorý ponúkol najvyššiu kúpnu cenu.

**III.**

**Osobitné dojednania Zmluvných strán**

3.1. Zmluvné strany sa zaväzujú pravdivo informovať o dôležitých otázkach prevodu Predmetu kúpy podľa Zmluvy, a to vrátane vyhlásení uvedených nižšie. Zmluvné strany uzatvárajú túto Zmluvu s tým, že sa každá z nich, spolieha na každé vyhlásenie uvedené v tomto článku III. a/alebo v iných ustanoveniach tejto Zmluvy a spolieha sa na pravdivosť a nezavádzajúcu povahu jednotlivých vyhlásení vykonaných druhou Zmluvnou stranou v tejto Zmluve, a že považuje pravdivosť a nezavádzajúcu povahu uvedených vyhlásení za podstatnú skutočnosť, z ktorej vychádza a ktorá ju vedie k uzatvoreniu Zmluvy.

3.2. Zmluvné strany prehlasujú, že ich zmluvná voľnosť nie je ničím obmedzená a nie sú im známe žiadne okolnosti, ktoré by túto voľnosť obmedzovali.

3.3. Predávajúci prehlasuje, že jeho vlastnícke právo k Predmetu kúpy nie je ničím obmedzené a na Predmete kúpy neviaznu žiadne záložné práva, vecné bremená, dlhy, nájomné práva a ani žiadne iné práva (nároky) tretích osôb.

3.4. Zmluvné strany prehlasujú, že im nie sú známe žiadne okolnosti, ktoré by mali za následok neplatnosť Zmluvy, alebo by mohli ohroziť platnosť Zmluvy alebo riadne plnenie ich povinností a záväzkov podľa Zmluvy.

3.5. Kupujúci prehlasuje, že je oboznámený s faktickým stavom Predmetu kúpy, pričom Predávajúci mu neposkytuje žiadne záruky týkajúce sa jeho kvality, či akýchkoľvek iných vlastností a Kupujúci kupuje Predmet kúpy do svojho vlastníctva v stave v akom stojí a leží.

3.6. Poplatky spojené s povolením vkladu vlastníckeho práva do katastra nehnuteľností uhrádza v celom rozsahu Kupujúci.

**IV.**

**Kúpna cena a platobné podmienky**

4.1. Kúpna cena za Predmet kúpy je určená na základe výsledkov verejnej obchodnej súťaže vo výške \_\_\_\_\_\_\_\_\_\_\_\_\_**,- Eur** (slovom \_\_\_\_\_\_\_\_\_\_\_\_\_ eur).

4.2. Kupujúci časť kúpnej ceny vo výške \_\_\_\_\_\_\_\_\_\_\_\_\_,- Eur už uhradil Predávajúcemu v zmysle podmienok verejnej obchodnej súťaže ako finančnú zábezpeku. Zvyšnú časť kúpnej ceny vo výške \_\_\_\_\_\_\_\_\_\_\_\_\_**,- Eur** (slovom \_\_\_\_\_\_\_\_\_\_\_\_\_ eur), Kupujúci uhradil Predávajúcemu na jeho bankový účet, ktorý je uvedený v záhlaví tejto Zmluvy pred uzatvorením tejto Zmluvy. Predávajúci týmto potvrdzuje prijatie kúpnej ceny v celosti zo strany Kupujúceho pred uzatvorením tejto zmluvy v zmysle tohto ustanovenia.

**V.**

**Nadobudnutie vlastníckeho práva k Predmetu kúpy**

5.1. Predávajúci sa zaväzuje poskytnúť Kupujúcemu všetku potrebnú súčinnosť pri prevode vlastníckeho práva k Predmetu kúpy, ktorá spočíva najmä v informovaní Kupujúceho o všetkých podstatných skutočnostiach s prevodom súvisiacich, ako aj vo vykonaní všetkých úkonov potrebných na realizáciu predmetného prevodu.

5.2. Zmluvné strany berú na vedomie, že vlastnícke právo k Predmetu kúpy nadobudne Kupujúci až vkladom do katastra nehnuteľností vedeného príslušným katastrálnym odborom Okresného úradu a právne účinky vkladu do katastra nehnuteľností vznikajú na základe právoplatného rozhodnutia príslušného katastrálneho odboru Okresného úradu o jeho povolení.

5.3. Odo dňa podpisu tejto Zmluvy sú Zmluvné strany viazané prejavmi svojej vôle v tejto zmluve uvedenými, t. j. nemôžu od tejto Zmluvy odstúpiť bez preukázania závažného porušenia tejto Zmluvy druhou Zmluvnou stranou.

5.4. Návrh na vklad vlastníckeho práva do katastra nehnuteľností, je povinný podať príslušnému Okresnému úradu – katastrálnemu odboru Predávajúci a to v lehote 10 dní odo dňa uzatvorenia tejto Zmluvy. V prípade, pokiaľ Predávajúci návrh na vklad vlastníckeho práva do katastra nehnuteľností v uvedenej lehote nepodá, je uvedený návrh oprávnený podať Kupujúci.

**VI.**

**Splnomocnenie na katastrálne konanie**

6.1. Zmluvné strany sa dohodli, že **návrh na vklad** vlastníckeho práva z tejto Zmluvy **podajú** príslušnému katastrálnemu odboru Okresného úradu **prostredníctvom** **JUDr. Miroslava Piláta, advokáta reg. č. 7627, sídlom Jarmočná 369, 094 31 Hanušovce nad Topľou.**

6.2. Zmluvné strany svojimi podpismi na tejto zmluve **výslovne splnomocňujú uvedeného advokáta**

1. ku konverzii a elektronickému podaniu tejto zmluvy a príslušného návrhu na vklad vlastníckych práv z tejto zmluvy príslušnému Okresnému úradu, katastrálnemu odboru za účelom vkladu vlastníckeho práva do katastra nehnuteľností, ako aj k ich zastupovaniu v správnom konaní o povolenie vkladu do katastra na príslušnom Okresnom úrade - katastrálnom odbore,
2. na všetky právne úkony spojené s vykonaním opráv, resp. doplnením návrhu na vklad alebo jeho príloh v konaní o povolení vkladu vlastníckeho práva k nehnuteľnosti do katastra nehnuteľností
3. k podpisu žiadosti o zmenu adresy (miesto trvalého pobytu) v katastri nehnuteľností,
4. k podpisu návrhu na vklad vlastníckeho práva do katastra nehnuteľností z tejto zmluvy a k podpisu oznámenia o návrhu na vklad vlast. práv do katastra nehn. z tejto zmluvy a k ich podaniu na príslušný Okresný úrad, katastrálny odbor.

6.3. Zmluvné strany súhlasia so spracovaním svojich osobných údajov advokátom v zmysle zákona č. 18/2018 Z. z. o ochrane osobných údajov a to za účelom spracovania tejto zmluvy a jej konverzie a následne s ich poskytnutím Okresnému úradu - katastrálnemu odboru za účelom vkladu vlastníckeho práva k nehnuteľnosti. Zmluvné strany berú na vedomie, že advokát vykoná len konverziu dokumentov a nejedná sa o autorizáciu zmluvy.

**VII.**

**Záverečné ustanovenia**

7.1. Zmluvné strany podpisom Zmluvy potvrdzujú, že sú oprávnené s Predmetom kúpy disponovať, právny úkon je urobený v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená.

7.2. Zmena Zmluvy je možná len písomnou dohodou Zmluvných strán.

7.3. Vo veciach neupravených Zmluvou sa zmluvný vzťah spravuje príslušnými ustanoveniami všeobecne záväzných právnych predpisov.

7.4. Ak niektoré ustanovenia Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu Zmluvy, pokiaľ pri uzatváraní Zmluvy Zmluvné strany túto otázku brali do úvahy.

7.5. Zmluva je vyhotovená v troch rovnopisoch, a to jeden pre Predávajúceho, jeden pre Kupujúceho a jeden pre advokáta vykonávajúceho konverziu zmluvy a podanie na príslušný okresný úrad – katastrálny odbor.

7.6. Zmluva nadobúda platnosť dňom jej podpisu oboma Zmluvnými stranami. V zmysle § 47a zák. č. 40/1964 Zb. v spojení s ustanovením § 5a zák. č. 211/2000 Z. z., Zmluva nadobúda účinnosť dňom nasledujúcim po dni jej zverejnenia na webovom sídle Predávajúceho. Účinky prevodu vlastníckeho práva k Predmetu kúpy podľa Zmluvy nastávajú dňom právoplatnosti rozhodnutia katastrálneho odboru Okresného úradu o povolení vkladu vlastníckeho práva v prospech Kupujúceho k Predmetu kúpy do katastra nehnuteľností v Slovenskej republike.

7.7. Zmluvné strany vyhlasujú, že si Zmluvu riadne prečítali a potvrdzujú, že Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.

V Hanušovciach nad Topľou dňa \_\_\_\_\_\_\_\_\_\_\_\_\_\_\_\_\_\_\_

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**........................ Mesto Hanušovce nad Topľou, zast.:**

 PhDr. Štefan Straka, primátor